
PROCES VERBAL

[bookmark: _Hlk121735898][bookmark: _Hlk77242137][bookmark: _Hlk189566678][bookmark: _Hlk106875893][bookmark: _Hlk189566705]Încheiat astăzi, 12 august 2026, în cadrul ședinței extraordinare a Consiliului Local al municipiului Adjud convocată de îndată de Primarul Municipiului Adjud. 
 Convocarea Consiliului Local s-a făcut conform art. 134, alin. (3), lit. „a” din Ordonanța de Urgență a Guvernului numărul 57/2019 privind Codul Administrativ cu modificările și completările ulterioare, prin Dispoziția nr. 793/11.08.2026. 
Convocarea a fost adusă la cunoștința fiecărui consilier prin mijloace electronice (e-mail) conform art. 134, alin. (2), din Ordonanța de Urgență a Guvernului numărul 57/2019 privind Codul Administrativ.
[bookmark: _Hlk129080360][bookmark: _Hlk115680812][bookmark: _Hlk135391474]La ședință participă dl. ec. Nica George-Claudiu – Primarul Municipiului Adjud, dna.  Apostu Tatiana – Viceprimarul Municipiului Adjud și dna. Sibișan Andra-Genoveva – Secretarul  General al Municipiului Adjud. 
Dna. Sibișan Andra-Genoveva – Secretarul  General al Municipiului Adjud -  La această ședința participă un număr de 8 consilieri fizic și 8 consilieri online (Mihai Silviu, Roșu Adrian, Bîtcă Ionel, Stoica Constantin, Roșu Constantin, Nechifor Florin, Moise Alin-Cosmin, Severin Florentina) din totalul de 17 în funcție fiind astfel întrunite condițiile prevăzute de Ordonanța de Urgență a Guvernului numărul 57/2019 privind Codul Administrativ cu modificările și completările ulterioare. Este absent dnul. consilier Cristea Ovidiu-Răzvan.
Președintele de ședință - Vă aduc la cunoștință că în situația în care vă aflați în conflict de interese conform art. 228, alin. 1 și 2 din Ordonanța de Urgență a Guvernului nr. 57/2019 privind Codul administrativ cu modificările și completările ulterioare, aveți obligația de a nu participa la adoptarea proiectului de hotărâre în cauză și să anunțați acest fapt încă de la începutul ședinței. Interesul personal pe care îl aveți trebuie consemnat în mod obligatoriu în procesul verbal al ședinței. 
Președintele de ședință - Primarul municipiului Adjud, dl. ec. Nica George-Claudiu, prin Dispoziția nr. 793/11.08.2026 a convocat de îndată în ședință extraordinară Consiliul Local, conform art. 134, alin. (4), care prevede că „în caz de forță majoră și/sau de maximă urgență pentru rezolvarea intereselor locuitorilor comunei, ai orașului sau ai municipiului/subdiviziunii administrativ-teritoriale ori în alte situații stabilite de regulamentul de organizare și funcționare a consiliului local, convocarea acestuia pentru ședința extraordinară, prin excepție de la prevederile alin. (3) lit. b), se face de îndată”. 
Astfel, permiteți-mi să vă prezint ordinea de zi:
1. Proiect de hotărâre privind aprobarea alocării fondurilor necesare din bugetul local pentru achiziționarea serviciilor de elaborare a expertizelor tehnice aferente obiectivului de investiții „Realizarea capacităților noi de producere a energiei electrice din surse solare, cu instalații de stocare integrate, Spitalul Municipal Adjud, județul Vrancea”
Inițiator – Primarul municipiului Adjud – ec. Nica George-Claudiu
Proiectul de hotărâre este însoțit de – Expunere de motive
Raport de specialitate  - Compartiment Managementul Proiectelor și Investiții
2. Proiect de hotărâre privind rectificarea bugetului general al Unității Administrativ-Teritoriale Municipiul Adjud și a Listelor de investiții cu finanțare de la bugetul local și cu finanțare integrală sau parțială din venituri proprii și subvenții, pentru anul 2026
Inițiator – Primarul municipiului Adjud – ec. Nica George-Claudiu
Proiectul de hotărâre este însoțit de – Expunere de motive
Raport de specialitate – Direcția economică

Supun spre aprobare ordinea de zi a ședinței de astăzi.
Cine este „pentru” ? 16 voturi
Cine este „împotrivă” ?
Cine se abține ?
Ordinea de zi fiind aprobată se trece la dezbateri.
Punctul 1 al ordinii de zi - Proiect de hotărâre privind aprobarea alocării fondurilor necesare din bugetul local pentru achiziționarea serviciilor de elaborare a expertizelor tehnice aferente obiectivului de investiții „Realizarea capacităților noi de producere a energiei electrice din surse solare, cu instalații de stocare integrate, Spitalul Municipal Adjud, județul Vrancea”
Are cuvântul dl. Nica George-Claudiu – Primarul Municipiului Adjud pentru a prezenta  proiectul de hotărâre
Dna. consilier Năstac Elena – prezintă Raportul de avizare al Comisiei economico-financiare și administrarea serviciilor publice furnizate. Aviz favorabil.
Se trece la discuții.
Dl. ec. Nica George-Claudiu – Primarul Municipiului Adjud – vă precizez eu câteva aspecte, spitalul fiind un mare consumator de energie electrică pentru a-și acoperi o mare parte din consumul propriu, în sesiunea care urmează să se deschidă pe această linie de finanțare vor depune un proiect pentru a realiza o capacitate de producție și stocare de energie electrică pentru consum propriu și prosumator, iar noi prin acest proiect de hotărâre îi sprijinim cu expertiza pe corpurile de spital pe care se vor monta panourile, cu excepția spitalului mare pe care vom monta noi panourile în proiect pe care îl avem noi și nu o să fie dublă finanțare. Mulțumesc. 
Supun spre aprobare proiectul de hotărâre inițiat.
Cine este „pentru” ? 16 voturi
Cine este „ împotrivă „ ?
Cine se abține ?
Cu 16 voturi „pentru”, proiectul de hotărâre inițiat a devenit Hotărârea nr. 133 din 12 august 2026 a Consiliului Local al municipiului Adjud.
Punctul 2 al ordinii de zi - Proiect de hotărâre privind rectificarea bugetului general al Unității Administrativ-Teritoriale Municipiul Adjud și a Listelor de investiții cu finanțare de la bugetul local și cu finanțare integrală sau parțială din venituri proprii și subvenții, pentru anul 2026
Are cuvântul dl. Nica George-Claudiu – Primarul Municipiului Adjud pentru a prezenta  proiectul de hotărâre
Dna. consilier Năstac Elena – prezintă Raportul de avizare al Comisiei economico-financiare și administrarea serviciilor publice furnizate. Aviz favorabil.
Se trece la discuții.
Dl. ec. Nica George-Claudiu – Primarul Municipiului Adjud – principalul aspect pe care îl include acest proiect este integrarea în cadrul listei de investiții a proiectului semnat săptămâna acesta pe linia de turism, asta este mare schimbare. În perioada imediat următoare, adică săptămâna viitoare ne vom continua ritmul ședințelor săptămânale, având în vedere ca urmează sesiune de depunere la POR pentru regenerare urbană sunt etape administrative pe care trebuie să le aprobăm în Consiliul Local, adică până la sfârșitul lunii vom avea în formatul acesta online ședințe mai multe și sper să nu vă prindă foarte ocupați ca să putem da curs acestor ședințe.
Supun spre aprobare proiectul de hotărâre inițiat.
Cine este „pentru” ? 16 voturi
Cine este „ împotrivă „ ?
Cine se abține ?
Cu 16 voturi „pentru”, proiectul de hotărâre inițiat a devenit Hotărârea nr. 134 din 12 august 2026 a Consiliului Local al municipiului Adjud.
Dl. ec. Nica George-Claudiu – Primarul Municipiului Adjud – tot în ședința de săptămâna viitoare sau peste două săptămâni vom finaliza și aprobarea tarifelor și a traseelor pentru transportul public local, asta înseamnă că poate cu 1 septembrie transportul public local să poată funcționa. Până acuma ați văzut că s-au aprobat săptămâna trecută chiar dacă așteptarea transportului public de a începe cât mai de curând este una mare, procedurile administrative de ajunge din etapa unor bunuri ale UAT-ului să fie folosite de o societate din subordine presupune niște etape administrative. Am trecut de etapa administrativă a finalizării proiectului pe fonduri PNRR, s-a făcut etapa a II-a s-au transferat bunurile către UPM, iar următoare etapă este aprobarea traseelor și aprobarea tarifelor. Tarifele propuse de UPM în urma calculației, în jur de 2.45 ... 49 plus TVA biletul și 90 lei abonamentul lunar; vom avea facilități, vom propune Consiliului Local facilități ca toți elevii să aibă gratuitate așa cum prevede legea, pensionarii până la o anumită sumă din pensie putem stabili gratuitate, persoanele cu handicap/invalidități întră tot în zona facilităților de gratuitate. Cu alte cuvinte cu 3 lei ai putea să ai mobilitate de la Șișcani la Burcioaia fără nici o problemă, față de acuma care e  5-6 lei ceva de genul acesta, vor scădea tarifele pentru mobilitate urbană, vom avea transport public și în interiorul municipiului și Șișcani, Burcioaia,  Adjudu Vechi cu includerea celor 2 mari operatori, a Grupului UMB ca stație și a Vrancartului pentru preluarea și descărcarea călătorilor. Vă mulțumesc și vă transmit o zi bună.
Președintele de ședință: – Alte probleme nemaifiind de discutat la ordinea de zi, declar închise lucrările ședinței extraordinare convocată de îndată a Consiliului local al municipiului Adjud din data de 12 august 2026.

